钦定古今图书集成/理学汇编/经籍典/第138卷 > 《汉韩婴诗外传二》 > 《桑柔 酌》
## 钦定古今图书集成/理学汇编/经籍典/第138卷 > 《汉韩婴诗外传二》 > 《桑柔 酌》

夫百姓内不乏食，外不患寒，则可教御以礼义矣。《诗》
曰：“蒸畀祖妣，以洽百礼。”百礼洽则百意遂，百意遂则
阴阳调，阴阳调则寒暑均，寒暑均则三光清，三光清
则风雨时，风雨时则群生宁，如是而天道得。夫是以
不出户而知天下，不窥牖而见天道。《诗》曰：“惟此圣人，
瞻言百里。于铄王师，遵养时晦。”言相养之至于晦也。